 **11000 Београд**, Косовска 47 / канцеларија 12, телефон: **011/3022443**

**Текући рачун:200-3215970101012-41 ; Матични бр. 17671375; ПИБ: 104580365;** e-mail: sindikat.poste@posta.rs

Број: 178

Датум: 10.09.2022. године

ЈП „Пошта Србије“

Таковска 2, Београд

 -в.д. директора Зорану Ђорђевићу

 **Предмет: Хитно повећање зарада**

 Користимо ову прилику да подсетимо пословодтво да се ближи 15. септембар као крајњи рок за усвајање минималне цене рада. Одмах по усвајању, а по речима в.д. директора Ђорђевића, са Министарством финансија је договорен састанак на коме ће се одлучивати о могућностима за повећање зарада запослених у нашем Предузећу.

 Обавештени смо још 04. августа на састанку синдиката са пословодством, да ће на састанку са Министарством финансија бити презентовано неколико варијанти повећања зарада запослених, које нама нису предочене, и да ће се донети одлука о начину за реализацију повећања зарада. С' тим у вези, као и због још веће угрожености материјалног положаја запослених, очекујемо конкретна решења на добробит свих.

 Инсистирамо на јасним и конкретним решењима, и остављамо рок да се синдикати и запослени упознају са истим одмах по договору са Министарством, а најкасније до 20. септембра. У супротном бићемо принуђени да радикализујемо своје деловање.

 Главни одбор ССПР-а